Source: https://www.banos.sk/comment/7263
Timestamp: 2020-01-28 10:51:05+00:00

Document:
﻿ Ochrana súkromia - neoprávnené fotenie | Page 5 | Advokátska kancelária BÁNOS s.r.o.
Dobrý deň, bývame v centre
Dobrý deň, bývame v centre mesta BA. Cudzí ľudia - susedia sa nás v posledných dňoch pýtali, či sme si vedomí, že obytný dom, v ktorom bývame je monitorovaný kamerou. My sme o tom ani len netušili, kamera je nainštalovaná veľmi nenápadne asi 20 metrov od vchodovej brány, na konci domu, nad oknom jednej rodiny. Sme tam zmiešaé osadenstvo, sú tam vlastníci a tiež IBA nájomníci. Nám nik nepovedal, ani si nepýtal súhlas k tomu, či súhlasíme s nainštalovaním takejto kamery, ktorá nás denne 24 hodín, 7 dní v týždni bude snímť, teda kedy ideme z domu a kedy sa vraciame domov. V dome nás rodina vlastníkov, ktorá pravdepodobne kameru na dom nainštalovala ponižuje, vulgárne nám nadáva, vyhráža sa nám, šikanuje nás. Už viac krát sme museli oznámiť na polícií, čo táto rodina vyvádza. Dom ani nie je označený, že je monitorovaný kamerovým systémom a preto sa domnievame, že sme sledovaní a monitorovaní nezákonne. Navyše máme dôvodné obavy, že táto rodina by mohla zneužiť a využiť informácie, ktoré sa zbierajú na kamere. Nevieme ani či majú nejakú priemyselnú miestnosť na to určenú /kde sa zhormažďujú tieto informácie - vysostne osobnej povahy/, alebo dokonca tieto informácie sa zbierajú len v byte tejto rodiny. V tejto rodine je mlady muž, ktorý doštudoval právo, má titul Mgr., ale je to gauner a vagabund toho najhrubšieho zrna. Vyhráža sa aj mne aj môjmu dospelému dieťaťu, /nemôžem napísať, lebo nadávky sú nepublikovateľné/, dokonca mnoho krát so sexuálnym podtónom, po jednom vyhrážaní sa, ktoré sme nahlásili aj na polícii ako už niekoľké v poradí si tento grázel právnik, podal žiadosť na zbrojný pas, keďže tieto jeho nadávky a výhražky boli riešené na polícií a na Okresnom úrade, prišli policajti k nám do domu a pýtali sa susedov, aj nás či doporučujeme, respektíve súhlasime s tým aby mu bol vystavený zbrojný pas. Samozrejme v dome sme s tým nesúhlasili. Moja otázka znie: Môže si takýmto spôsobom vlastník jedného bytu v dome nainštalovať kameru nad svoje okno z ulice aby monitoroval ľudí, ktorí prichádzajú a odchádzajú z domu - teda fyzické osoby, bez toho aby tieto dotknuté osoby boli informované o tom, že niekto ich monitoruje a zbiera o nich osobné infoormácie. Máme za to, že táto rodina nám nezákonným a hrubým spôsobom zasahuje do súkromia. Máme dôvodné obavy, že a najmä teraz v dovolenkovom období, kedy odídeme na dlhšie mimo byt, by nám mohla spôsobiť aj škody na majetku. Prečítala som si množstvo materiálov o tejto problematike, ale nikde jednoznačne nepíšu, či toto môže jeden vlastník urobiť aj keď na schôdzi vlastníkov si to možno, neviem...? - odsúhlasili. Viem však, že je povinnosťou každého prevádzkovateľa kamerového systému na viditeľné miesto vyznačiť, že objekt, v tomto prípade obytný dom je monitorovaný kamerovým systémom. Na tomto dome to vyznačené nie je, urobila som si o tom videozáznam hneď ako nás cudzí ľudia na túto skutočnosť upozornili. Čo môžem ja ako fyzica osoba, nájomník "rasa podriadená v tomto štáte bez vlastného pričinenia", ktorý sa cíti byť ohrozený, pri každom odchode či príchode domov urobiť? Ako môžem riešiť tieto zásahy do môjho súkromia? Veľmi pekne ďakujem za odpoveď. Ešte uvediem, že som sa bola pýtať na polícií, tam mi povedali, že keď som "LEN" nájomník, môžem sa postaviť aj na hlavu a nič nezmôžem. Nájomníci nie sú ľudia? Na nich sa nevzťahuje zákon na ochranu osobnosti a na ochranu súkormia? Ale to som sa nikde nedočítala, že nájomníkom je toto právo odoprete. To skutočne nemôžeme nič robiť a musíme čakať na to, kedy nám vlastníci vykradnú byt, alebo nám urobia niečo iné, len zo zlomyselnosti? Napríklad keď budú vedieť, že sme s kuframi odišli na 2 týždne preč celá rodina? Prosím o radu, čo môže robiť človek na ktorom sa pácha bezprávie. Ďakujem veľmi pekne za odpoveď. S pozdravom Dáša.
Dáša, 8. august 2015 - 13:29
este by som dodal ze osoby
este by som dodal ze osoby nachadzajuce sa na uzemi danej fotky nieje jasne viditelne ci zena ci chlap alebo teda detajlne vidiet postavu cloveka nic viac.
jan, 3. august 2015 - 22:28
dobry den chcel by som sa
dobry den chcel by som sa opytat .mam drona s kamerov fotim si mesto okolie lesy a podobne pre svoje uceli pripadne zdielam s kamaratmi na socialnej sieti fotografie je to trestne alebo .. nerobim to komercne ,kde ssa v zakone pise pokial nerobim fotky v zdusnom priestore na komercne uceli tak je to v pohode a nerobim fotky zeleznice ,letisk a podobne kde je potrebne dodrziavat pravidla . fotim si aj domy ci zahrady je to narusenie sukromia ? teda trestne ? dakujem.
jan, 3. august 2015 - 22:21
Dobrý deň prosím mám 11 rokov
Dobrý deň prosím mám 11 rokov a 28.7.2015 na mňa mieril kamarát mobil.Povedal som mu nech ma nefotí ale on mi povedal že ma nefotí.Veril som mu až kým som neuvidel blesk.Povedal som mu že to je trestné a môžem ho udať ale kamoš vedľa povedal že nemám svedka, a že aj keby ma fotil tak by to nemusel povedať.Čo mám prosím robiť?
Anonymný užívateľ, 29. júl 2015 - 8:59
Odpoveď na otázku Anonymného užívateľa zo dňa 13. júla 2015: Dobrý deň, aj v tomto prípade platí to, čo je uvedené vyššie. Zamestnávateľ nesmie bez vážnych dôvodov spočívajúcich v osobitnej povahe činností zamestnávateľa narúšať súkromie zamestnanca na pracovisku a v spoločných priestoroch zamestnávateľa tým, že ho monitoruje, vykonáva záznam telefonických hovorov uskutočňovaných technickými pracovnými zariadeniami zamestnávateľa a kontroluje elektronickú poštu odoslanú z pracovnej elektronickej adresy a doručenú na túto adresu bez toho, aby ho na to vopred upozornil. Ak zamestnávateľ zavádza kontrolný mechanizmus, je povinný prerokovať so zástupcami zamestnancov rozsah kontroly, spôsob jej uskutočnenia, ako aj dobu jej trvania a informovať zamestnancov o rozsahu kontroly, spôsobe jej uskutočnenia, ako aj o dobe jej trvania. Domáhať sa ochrany na súde môžete vtedy, ak sa domnievate, že Vaše súkromie na pracovisku alebo v spoločných priestoroch bolo narušené tým, že zamestnávateľ nedodržal povinnosti, ktoré mu ustanovuje Zákonník práce.
mgr.robert.banos, 23. júl 2015 - 12:04
Odpoveď na otázku Anonymného užívateľa zo dňa 12. júla 2015: Dobrý deň, podľa zákona zamestnávateľ nesmie bez vážnych dôvodov spočívajúcich v osobitnej povahe činností zamestnávateľa narúšať súkromie zamestnanca na pracovisku a v spoločných priestoroch zamestnávateľa tým, že ho monitoruje,vykonáva záznam telefonických hovorov uskutočňovaných technickými pracovnými zariadeniami zamestnávateľa a kontroluje elektronickú poštu odoslanú z pracovnej elektronickej adresy a doručenú na túto adresu bez toho, aby ho na to vopred upozornil. Ak zamestnávateľ zavádza kontrolný mechanizmus, je povinný prerokovať so zástupcami zamestnancov rozsah kontroly, spôsob jej uskutočnenia, ako aj dobu jej trvania a informovať zamestnancov o rozsahu kontroly, spôsobe jej uskutočnenia, ako aj o dobe jej trvania. Domáhať sa ochrany na súde môžete vtedy, ak sa domnievate, že Vaše súkromie na pracovisku alebo v spoločných priestoroch bolo narušené tým, že zamestnávateľ nedodržal povinnosti, ktoré mu ustanovuje Zákonník práce.
mgr.robert.banos, 23. júl 2015 - 12:03
Odpoveď pre Jána: Dobrý
Odpoveď pre Jána: Dobrý deň, fotografovanie iných objektov ako je jednotlivec, nie je v slovenskom právnom poriadku upravené (až na určité výnimky). Ak sa fotografia iných objektov nespája s konkrétnou osobou alebo s nejakou skutočnosťou, na základe ktorej možno túto osobu identifikovať, nemožno hovoriť o zásahu do súkromia a vtedy možno až na určité výnimky vyhotoviť fotografiu bez obmedzenia. Aby ste však zabránili akýmkoľvek potenciálnym problémom, odporúčam Vám zabezpečiť si od vlastníka stavby písomný súhlas, v ktorom svojím podpisom potvrdí, že súhlasí s tým, aby ste si stavbu odfotografovali a zverejnili za účelom prezentácie svojej práce.
Odpoveď na otázku Anonymného užívateľa zo dňa 12. júna 2015: Dobrý deň, tieto osoby, pokiaľ vystupujú v časopisoch a ich rubrikách, dávajú, aj keď len konkludentný súhlas na to, aby si ich do niektorej z rubrík mohli vyfotografovať.
Dobry den.Podobná otázka ako
Dobry den.Podobná otázka ako predchadzajuci pisatel,môže si mňa ako zamestnanca firmy fotiť pri vykonávaní svojej práce nadriadení? Bez môjho písomného alebo ústneho súhlasu? Dakujem
Anonymný užívateľ, 13. júl 2015 - 16:28
Dobry den.Pracovnik ktory ma
Dobry den.Pracovnik ktory ma vo firme na starosti dodržiavanie bezpečnosti pri praci chodi po vyrobe a zamestnancov si foti ktori ju povedzme porušuju.Všetko sa deje bez toho aby to dotyčne osoby vedeli.Ma na taku činnost pravo?.Za odpoved Vam dakujem
Anonymný užívateľ, 12. júl 2015 - 15:08
Dobrý deň pán advokát, mám
Dobrý deň pán advokát, mám stavebnú firmu a rád by som na svojej webovej stránke, resp. na stránke s verejnýmfórom zverejnil moje referenčné práce (fotografie stavieb). Potrebujem v takomto prípade súhlas majiteľa stavby na ktorej som robil stavebné práce? Ak áno aký typ súhlasu treba? Za odpoveď ďakujem a prajem vám príjemný deň. s pozdravom Ján
Ján, 10. júl 2015 - 12:41
Odpoveď pre Matúša: Dobrý
Odpoveď pre Matúša: Dobrý deň, pravdaže, ak niekoho nahrávate bez jeho súhlasu, je to tiež zásahom do jeho súkromia, ak sa teda nejedná o nejakú verejne činnú osobu, prípadne osobu, ktorá vystupuje verejne, a pri takomto výstupe existuje predpoklad, že tento jej prejav bude zaznamenávaný. K Vašej druhej otázke: áno, sú v časopisoch, ale aj tieto osoby, pokiaľ vystupujú v časopisoch a ich rubrikách, dávajú aj keď len konkludentný súhlas na to, aby si ich do niektorej z rubrík mohli vyfotografovať.
mgr.robert.banos, 17. jún 2015 - 23:38
potom čo fotenie takých tzv.
potom čo fotenie takých tzv. celebrít, alebo vsak aj iných ludi --- sú ich plne casopisy...
Anonymný užívateľ, 12. jún 2015 - 8:45
Dobrý deň, chcel by som sa opýtať či sa toto všetko vzťahuje aj na nahrávani videa alebo zvuku. Ďakujem za odpoveď.
Matúš, 10. jún 2015 - 16:06
Odpoveď pre Mareka: Dobrý
Odpoveď pre Mareka: Dobrý deň, Občiansky zákonník v § 12 ustanovuje, že písomnosti osobnej povahy, podobizne, obrazové snímky a obrazové a zvukové záznamy týkajúce sa fyzickej osoby alebo jej prejavov osobnej povahy sa smú vyhotoviť alebo použiť len s jej privolením. Súhlas možno v zmysle občianskeho zákonníka získať písomne alebo len ústne. Podľa zákona o ochrane osobných údajov,má mať však takýto súhlas predpísanú formu. Ak osoby nie sú plnoleté, budú za nich musieť udeliť súhlas ich zákonní zástupcovia.
mgr.robert.banos, 10. jún 2015 - 11:44
Zdravím pán Bános, mam
Zdravím pán Bános, mam otázočku ohladom fotenia, som hobby fotograf nie profesionál fotím tak pre radosť, moje fotky si všimli aj ludia z okolia a páčia sa im tak sa dali u mna nafotiť. Peniaze za to neberiem, akty ani žiadne obscénne fotky nefotím. Fotil som zatial len kamošky a kamošov čo majú od 18 hore dal som im podpísať zmluvu o TFP fotení, čiže miesto honoráru sa tými fotkami prezentujem. Ozvali sa mi však ludia čo by chceli nafotit aj portréty, ktorý nemajú 18, opakujem žiadne akty oba portréty tváre. Otázka je čo potrebujem aby som ich mohol fotit, treba na to písomný súhlas ich rodičov ? a ak áno čo by mal ten súhlas obsahovať ?
Marek, 4. jún 2015 - 21:27
Odpoveď pre Martinu: Dobrý
Odpoveď pre Martinu: Dobrý deň, podľa toho čo uvádzate vo Vašej otázke, otec Vášho dieťaťa na Vás neprávom a neoprávnene podáva trestné oznámenia pre nedodržiavanie súdneho rozhodnutia, ktoré sa týka styku otca s maloletým dieťaťom. Keďže si na kameru nahrávate Vaše maloleté dieťa ako ho odovzdávate otcovi, je možné takto nahraté video použiť ako dôkazný prostriedok, ktorým sa bránite proti neodôvodneným obvineniam otca Vášho dieťaťa. V danej situácii by som Vám, ako advokát, ešte odporučil, aby ste sa pokúsili s otcom dieťaťa porozprávať a vyzvať ho, aby od takéhoto svojho konania ustúpil, nakoľko to čo tvrdí nie je pravda a že ak v tom bude aj naďalej pokračovať budete nútená obrátiť sa na súd, kde sa budete domáhať ochrany osobnosti. Podľa § 11 Občianskeho zákonníka fyzická osoba má právo na ochranu svojej osobnosti, najmä života a zdravia, občianskej cti a ľudskej dôstojnosti, ako aj súkromia, svojho mena a prejavov osobnej povahy. Podľa Občianskeho zákonníka máte právo najmä sa domáhať, aby sa upustilo od neoprávnených zásahov do práva na ochranu Vašej osobnosti, aby sa odstránili následky týchto zásahov a aby Vám bolo dané primerané zadosťučinenie. Ak nesúhlasíte s tým, že je Vaša fotografia na nástenke v kostole, máte právo požadovať od toho, kto ju tam umiestnil, aby ju odstránil. Ak ho na to vyzvete, je povinný fotografiu odstrániť.
mgr.robert.banos, 3. jún 2015 - 22:10
Vopred veľmi pekne ďakujem za
Vopred veľmi pekne ďakujem za odpoveď Rada by som vedela, či je nahrávanie videa pri preberaní dcéry otcom, keď má styk pridelený súdom, použiteľné ako dôkazový materiál pred súdom. Otec ma už po tretíkrát udáva za nedodržiavanie súdneho rozhodnutia a preto som sa rozhodla si predávanie dcéry nahrávať na kameru. On s týmto samozrejme nesúhlasil, hoci som ho informovala o tom, že je to len kvôli dôkazovému materiálu. Na videu z 80 percent je nahratá dcéra. Navyše v poslednom udaní na súde je aj fotografia, ktorú mi urobil otec, keď držím kameru v ruke, na robenie fotografie nemal môj súhlas on. Otec dcéry ma začal nahrávať na kameru už pred rokom, ja som s tým začala len na základe jeho obviňovania. Možno tento materiál použiť pri súdnom jednaní? Podobne ma otec dcéry nahrával aj na mobil a robí si fotografie dcéry sediacej v aute, keď nás náhodou nájde na parkovisku pred supermarketom. Navyše použil fotografiu z krstu našej dcéry na nástenke v kostole, kde sme všetci traja a to bez môjho vedomia a súhlasu. Sú tieto jeho kroky v súlade so zákonom? Dieťa je zverené do mojej opatery.
Martina, 28. máj 2015 - 23:03
Odpoveď na otázku Anonymného užívateľa zo dňa 22. mája 2015: Dobrý deň, vo Vami uvedenom prípade máte možnosť a samozrejme aj právo požadovať od spolužiaka Vášho syna, aby predmetnú fotografiu z Facebooku odstránil (prípadne sa môžete obrátiť priamo na jeho rodičov). V takomto prípade je spolužiak Vášho syna povinný tak urobiť. Ak tak neurobí, máte možnosť obrátiť sa na súd a žiadať prostredníctvom súdu o odstránenie takejto fotografie (je na Vašom uvážení, či tak urobíte alebo nie).
mgr.robert.banos, 28. máj 2015 - 21:20
Odpoveď na otázku Anonymného užívateľa zo dňa 23. apríla 2015: Dobrý deň, oplotenie sa považuje za drobnú stavbu a tak ako uvádzate vo Vašej otázke, postačuje len ohlásenie drobnej stavby na stavebnom úrade – nevyžaduje sa stavebné povolenie. Stavebný zákon však v § 57 ods. 1 tretia veta uvádza, že Stavebný úrad môže určiť, že ohlásenú drobnú stavbu, stavebnú úpravu alebo udržiavacie práce možno uskutočniť len na základe stavebného povolenia. Z uvedeného teda vyplýva, že stavebný úrad je oprávnený vydať povolenie na drobnú stavbu - plot - až na základe stavebného povolenia. Stavebník môže uskutočniť stavby, stavebné úpravy a udržiavacie práce ohlásené podľa § 57 ods. 1 Stavebného zákona len na základe písomného oznámenia stavebného úradu, že proti ich uskutočneniu nemá námietky.
mgr.robert.banos, 28. máj 2015 - 21:19
Dobry den, dnes sa mi stala
Dobry den, dnes sa mi stala neprijemna situacia a chcel by som vediet ako dalej jednat v tejto veci. Siel som autom po pristavnom moste v Bratislave, ked mi do cesty skocilo pravdepodobne policajne neoznacene auto(skoda superb) ohrozilo a obmedzilo ma v mojej jazde. Auto odbocilo do odbacacieho pruhu a ja som pokracoval dalej v jazde vo svojom pruhu, ked som sa dostal na uroven superbu, tak som sa pozrel na vodica, ktory na mna zamaval bielou tabulkou so zelenym pasom napriec a tak som siel dalej a pomyslel som si o vodicovi svoje. Odbocil som aj ja smerom na bajkalsku ulicu, kedze tadial pokracovala moja cesta a v tom som si v spatnom vsimol, ze vodic daneho auta si ma foti/nataca. Vodic cierneho superbu dalej pokracoval vo svojej besnej jazde cca 80km/h(v 50) bez zvukovej alebo svetelnej signalizacie. Chcem sa spytat ako sa mozem v tomto pripade branit? Pretoze ja som vodicovi nedal ziadny suhlas si moje auto natacat alebo fotit a taktiez mi to zavana zneuzivanim pravomoci. Evidencne cislo vozidla viem. Kde sa mozem obratit a ako sa mozem branit a nahlasit spravanie vodica daneho auta? Dakujem
Anonymný užívateľ, 26. máj 2015 - 14:54
Dobrý deň,chcem sa opytať.Mám
Dobrý deň,chcem sa opytať.Mám 11 ročného syna.Boli na vylete,spolužiak ho odfotil a dal to na Facebook.A iní žiaci tak davali nepekne komentáre ako napr:dobil roka alebo čistý neger.Môj syn o tom nevedel.Strašne ma to nahnevalo.Čo s tým?Ďakujem pekne.
Anonymný užívateľ, 22. máj 2015 - 23:03
Dobrý deň, je možné , že sa
Dobrý deň, je možné , že sa budem opakovať a tento problém ste už riešili, avšak poprosím Vás o pomoc a radu v súvislosti so stavbou plotu z pletivových panelov s použitím zemnej skrutky resp. so zabetónovaním stĺpikov. Bývame v RD - dvojdom. Na pozemku sme teda dvaja vlastníci z čoho vyplýva aj to, že každý máme vlastný LV a pozemky v katastrálnej mape sú riadne a presne označené. problém spočíva v tom, že " deliaca čiara" medzi pozemkami je len naznačená, avšak oplotenie, ktoré by rozdeľovalo pozemky neexistuje. ( Dokiaľ bývali súrodenci s rodinami nebolo ho treba ) T.č. obe pozemky kupili ďalší rodinný príslušníci a preto vyvstávajú rôzne situácie. K postaveniu plotu ( po v katastrálnej mape naznačenej čiare ) nás doviedla tá skutočnosť, že máme 2 psíkov a tieto začali veľmi, ale veľmi vadiť našim susedom ( po 5. resp. 1,5 rokoch ). Upozorňovali nás na to, pokrikovali, jednoducho davali nám svoju nespokojnosť najavo. Súhlasím. Nie každý ma rád zvieratá, ale toto sa predsa da riešiť. Snažili sme sa, aby psíkovia nechodili na ich pozemok držaním na vôdzke, avšak dospeli sme k presvedčeniu, že toto nie je život tak pre našich psíkov, ako aj pre nás. Veď toto nie je možné ustáť ďalších x-rokov. A preto jediná možnosť z našej strany je teda postaviť oplotenie. V dobrej viere a navyše svojím správaním to dávali aj najavo, sme si mysleli, že chcú, aby sme stavbu oplotenia realizovali my ( vyžaduje si to určité, nie malé, fin. prostriedky ).Stavbu plotu sme teda ohlásili na príslušnom MsÚ. Keďže sme, dovolím si povedať, hysterickeho majiteľa radšej obišli, lebo hodiť reč by s nim nemalo cenu ( navyše nikde nie je jasné napísané, že o tom ho máme informovať ), ten si prišiel na dvor riešiť tento ( pre neho ) problém a síce, že sme si dovolili bez jeho vedomia robiť niečo ako plot ( plot bude stáť na našm pozemku ) Uviedol tiež, že on tam plot nechce a máme psov odstrániť!!!!! A mali sme sa ich vopred pýtať, či si môžme si zabezpečiť psa! Obe sú riadne vychované a my ako majitelia si plníme všetky povinnosti voči obom. Pes nepozná niečo ako je LV. Toto mu ozaj nič nehovorí. Myslenú čiaru jednoducho nerešpektuje. Veď ako by aj mohol..... Za oboch riadne platíme MsÚ. Zatiaľ su vykopané len diery ( dovolili si urobiť fotku pri kopacích prácach ) a ďalej čakáme ako zareaguje MsÚ. Po konzultácii s vedúcou na príslušnom oddelení MsÚ nám bolo oznámené, že v prípade ak nedôjde k " odsúhlaseniu " plotu ( obyčajný z pletivových panelov ) zo strany suseda, toto ohlásenie preklasifikuje a bude sa to riešiť v rámci stavebného povolenia. ( ďalšie pre nás vyhodené finančné prostreidky a hlavne stratený čas ). Vraj to potom budeme riešiť na MsÚ -všetci. Poprosím Vás o informáciu, či je postup vedúcej správny, či môže dôjsť k tomu, že nám ani len stavbu nepovolia, ak je ozaj potrebné stavebné povolenie a nepostačuje ohlásenie drobnej stavby. Nie je žiaden dôvod, nakoľko plot je 120cm vysoký, je ako keby rozdeĺoval dvor, nevadí nikomu vo výhľade...., či môže vôbec sused až tak ovplyvniť túto záležitosť. Myslím si, že nie je možné, aby nás mohol niekto takto obmedzovať, aby nam diktoval čo môžme a čo sa ich máme/musíme opýtať. Veď zasahujú nám do súkromia! Chcem poznamenať, že vedúca na príslušnom úrade je známa tak naša ako aj ich. Jednoducho to može aj zámerne zdržiavať a možno si jednoducho robí alibi. (Myslím tým až stavebým povolením ) Viem má určité lehoty, ale... Ďakujem veľmi pekne za odpoveď. Prepáčte, avšak nemôžem sa podpísať.
Anonymný užívateľ, 23. apríl 2015 - 14:15
Odpoveď na otázku Anonymného užívateľa zo dňa 17. apríla 2015: Dobrý deň, zákon ustanovuje že, podobizne, obrazové snímky a obrazové a zvukové záznamy sa môžu bez privolenia fyzickej osoby vyhotoviť alebo použiť primeraným spôsobom a to na vedecké a umelecké účely a pre tlačové, filmové, rozhlasové a televízne spravodajstvo. Ani také použitie však nesmie byť v rozpore s oprávnenými záujmami fyzickej osoby. Ak sa domnievate, že takéto konanie je v rozpore s Vašimi oprávnenými záujmami, môžete sa domáhať ochrany osobnosti podľa § 11 a nasl. Občianskeho zákonníka na súde.
mgr.robert.banos, 22. apríl 2015 - 23:10
Odpoveď pre Martina: Dobrý
Odpoveď pre Martina: Dobrý deň, zákon konkrétne upravuje, za akých podmienok je možné osoby fotografovať. Uvádza, že fotografie - obrazové snímky alebo podobizne - týkajúce sa fyzickej osoby alebo jej prejavov osobnej povahy sa smú vyhotoviť alebo použiť len s jej privolením. Privolenie však nie je potrebné v prípade tzv. zákonných licencií, a teda: - ak sa fotografie použijú na úradné účely na základe zákona (napr. v trestnom konaní na identifikáciu osoby, na evidenčné účely, ...) - fotografie sa môžu bez privolenia fyzickej osoby vyhotoviť alebo použiť primeraným spôsobom tiež na vedecké účely, na umelecké účely, pre tlačové, filmové, rozhlasové a televízne spravodajstvo – to znamená, že TV, ktoré používajú fotografie alebo videá v spravodajstve majú zo zákona na to oprávnenie. Ani takéto použitie však nemôže byť v rozpore s oprávnenými záujmami fyzickej osoby. Základným kritériom pre posúdenie, či fotograf môže vyhotoviť fotografiu je, či jej vyhotovením zasiahne do súkromia fotografovanej osoby. Zákon presne nestanovuje, kedy už nejde o súkromie osoby, ale máme judikatúru súdov, ktorá sa snaží túto medzeru v zákone vyplniť. V prípade súkromných osôb je v zásade vyhotovenie fotografií zásahom do jej súkromia a do jej práv. Preto je potrebné vždy posúdiť, či na vyhotovenie treba privolenie alebo fotografiu možno vyhotoviť aj bez privolenia. To platí bez ohľadu na to, či sa nachádza v súkromí alebo na verejnom mieste. Ak však osoba na fotografii nie je identifikovateľná, potom nemožno hovoriť o zásahu do jej súkromia a fotografiu možno vyhotoviť a použiť neobmedzene. Privolenie k fotografovaniu Z vyššie uvedeného vyplýva, že ak dochádza k zásahu do práva na súkromie, je možné vyhotoviť alebo použiť fotografiu len s jej privolením. Súhlas možno získať písomne alebo aj ústne, stačí aj gesto súhlasu – napr. prikývnutie. Na verejných miestach je potrebné posúdiť okolnosti celej situácie, teda či osoba musela na tomto mieste počítať s tým, že môže byť odfotografovaná a na toto miesto s tým vedomím šla alebo vykonala určitú činnosť. Čo sa týka zákonných licencií - ak je fotografia vytvorená pre spravodajstvo alebo pre vedecké umelecké účely, možno ju vyhotoviť a aj použiť bez privolenia osoby, ktorá je na fotografii. Vyhotovenie a použitie takejto fotografie musí byť primerané, teda čo sa týka formy, rozsahu a obsahu, nesmie byť v rozpore s oprávnenými záujmami fotografovanej osoby. Fotografovanie na umelecké účely - fotografia je autorským dielom svojho autora, nie vždy však je vytvorená na umelecké účely. Fotografiu možno považovať za umeleckú vtedy, ak nie je určená na komerciu, teda nemá niečo propagovať, resp. predávať, ale má prezentovať subjektívne umelecké vnímanie autora. Čo sa týka TV a spravodajstva - spravodajstvom sa rozumie prezentácia udalostí týkajúcich sa spoločnosti a otázok spoločenského života. Musí ísť o veci verejného záujmu. Zákon však aj pri týchto zákonných licenciách stanovuje isté obmedzenia. Fotografovanie objektov nie je, až na určité výnimky, v slovenskom právnom poriadku upravené. Pri fotografovaní napr. budovy, domu, auta, či prírody treba posudzovať, či vytvorením, resp. použitím týchto fotografií nedochádza k zásahu do súkromia vlastníka týchto objektov. Ak sa fotografia objektov nespája s konkrétnou osobou alebo s nejakou skutočnosťou, na základe ktorej možno identifikovať určitú osobu, nemožno hovoriť o zásahu do súkromia a vtedy možno bez obmedzenia fotografie týchto objektov vyhotoviť a aj použiť.Verejné budovy a iné verejné predmety možno fotografovať a fotografie použiť bez obmedzenia, ak nie je zákaz ich fotografovania výslovne uvedený napr. pri vstupe. Zákon č. 215/2004 Z.z. o ochrane utajovaných skutočností stanovuje, že v záujme zabezpečenia obrany a bezpečnosti štátu je zakázané fotografovať budovy, priestory alebo zariadenia označené zákazom fotografovania. Ide však len o také budovy, o ktorých tak rozhodne ústredný orgán štátnej správy. Na základe tohto zákona nemožno fotografovať z dôvodu bezpečnosti štátu napr. na železničných staniciach - fotografovanie v samotnom vlaku však už zakázané nie je. Za porušenie tohto zákazu môže byť uložená pokuta. Čo sa týka vyhotovenia fotografie ako turista a jej zverejnenie na sociálnej sieti – ak fotografiou nezasiahnete do jej práva na súkromie, takéto vyhotovenie je možné. Samozrejme, ak sa osoba o takomto zverejnení dozvie a bude to považovať za zásah do jej súkromia, môže sa domáhať ochrany.
Dobry den prajem, ked
Dobry den prajem, ked printove medium uverejni v clanku fotografiu rodinneho domu aj s popisnym cislom a menom byvajuceho bez jeho suhlasu, ma na to pravo? Nie je to porusenie prava na ochranu sukromia? Co odporucate v takej veci podniknut, ked nebol dany suhlas na taketo zverejnenie? Vopred dakujem za odpoved.
Anonymný užívateľ, 17. apríl 2015 - 5:34
Dakujem za odpoved a velmi si
Dakujem za odpoved a velmi si vazim cas, ktory ste stravili pri jej pisani. Nechapem ale, ako je potom mozne, ze pri vyhotoveni fotografie / videa, na toto nepotrebujem povolenie, ak sa jedna o zakonne licencie (v tomto pripade umelecke ucely) ale zaroven nesmiem porusit osobne prava bez povolenia osoby, ako pisete v odpovedi. (Pri takom pocte nahodnych okoloiducich je asi nemozne ziskat od kazdeho povolenie). Ked napr. toci TV televizne noviny (co spada pod zakonne licencie) a objavim sa na zabere, mozem od TV ziadat odskodne? Ak nie, aky je rozdiel od umeleckych ucelov? Pripadne kedy sa jedna o umelecky ucel pri ktorom taketo povolenie od ludi nepotrebujem? Tiez mi nie je jasne, ci by bolo pravne v poriadku, ak by som si ako turista v nejakom meste na uzemi SR vyhotovil fotografiu (s okoloiducimi v zabere) a jeden z nich by ma dal na sud, pretoze sa domnieva, ze je na mojej fotografii. Ak by to bolo pravne v poriadku, a ja by som ako clovek, co fotografiu vyhotovil pre osobne ucely (nie na predaj) odmietol fotografiu vymazat, aku by mal pri sude sancu na uspech? Povedzme, ze by som fotografiu uverejnil na svojom profile na soc. sieti. Je mi jasne, ze je to asi zachadzanie do velmi teoretickej roviny, ale rad by som tuto problematiku pochopil, kedze "Neznalost zakona neospravedlnuje". Aj ked mne ako laikovi v oblasti prava sa zdaju tieto pravidla matuce. V podstate ma iba zaujima, ci existuje nejaka situacia, kedy by som nemusel mat povolenie od kazdeho, kto sa mi v zabere co i len mihne a mohol by som uplne legalne natacat videozabery na verejnych priestranstvach pre umelecke ucely, pricom by tieto zabery neboli zamerane vyhradne na osobu, alebo skupinu osob. Dakujem a prajem pekny den. Martin
Martin, 14. apríl 2015 - 0:14
Odpoveď pre Martina: Dobrý deň, v zmysle ustanovení § 11 až 16 Občianskeho zákonníka má každá fyzická osoba právo na ochranu svojej osobnosti, najmä života a zdravia, občianskej cti a ľudskej dôstojnosti, súkromia, ochranu mena a prejavov osobnej povahy - teda formou fotografií, obrazových snímkov, videí, a pod. - toto sú osobné a osobnostné práva, na ktoré sa vo Vašej otázke pýtate. Zobrazenie inej fyzickej osoby bez jeho privolenia je teda zásahom do jej práva na ochranu osobnosti. Typickým príkladom zásahu do tohto práva je napr. fotografovanie na ulici bez súhlasu fotografovaného. To znamená, že nikoho nemôžete fotiť bez jeho vedomia a súhlasu. Takéto osoby Vás môžu kedykoľvek vyzvať, aby ste upustili od takéhoto konania a dokonca majú právo od Vás požadovať aj primerané zadosťučinenie. Pokiaľ by sa nezdalo primerané zadosťučinenie postačujúce najmä preto, že bola v značnej miere znížená dôstojnosť fyzickej osoby alebo jej vážnosť v spoločnosti, má fyzická osoba tiež právo na náhradu nemajetkovej ujmy v peniazoch. Výšku náhrady určuje súd s prihliadnutím na závažnosť vzniknutej ujmy a na okolnosti, za ktorých k porušeniu práva došlo. A čo sa týka ŠPZ zobrazených na fotografiách, odporúčam Vám ich korektúrou odstrániť.
mgr.robert.banos, 13. apríl 2015 - 17:23
Odpoveď na otázku Anonymného užívateľa zo dňa 2. apríla 2015: Dobrý deň, Váš sused je oprávnený uvedené fotografie použiť ako dôkaz, je však vecou príslušného orgánu, či takýto dôkazový materiál bude brat do úvahy. Z Vašej otázky nie je celkom zrejmé či ste na týchto fotografiách odfotený aj vy, alebo len vypílené stromy. Keďže ste tieto stromy vypílil bez potrebného povolenia, môže ísť o priestupok, resp. trestný čin a ak Váš sused podá podnet na príslušný orgán, tento orgán sa bude danou vecou zaoberať. Mohli by ste sa však brániť, že ste boli odfotografovaný bez súhlasu, a teda domáhať sa ochrany osobnosti podľa § 11 a nasl. Občianskeho zákonníka, no úspešnosť v danom prípade by nemusela byť zaručená. V prípade budúcich nepríjemností so susediacim pozemkom sa najprv obráťte na vlastníka nehnuteľnosti so žiadosťou, aby uvedený stav odstránil, a ak to nepomôže môžete sa domáhať ochrany priamo na obci. Obec je totiž oprávnená riešiť tieto veci na základe § 5 Občianskeho zákonníka. ---------------------------------------------------------- Odpoveď pre Karola: Dobrý deň, v uvedenom prípade ide o verejný záujem, takže takéto obmedzenie budete musieť strpieť.
Dobry den, Tak ako tu uz
Dobry den, Tak ako tu uz zaznelo, mojim hobby je taktiez fotografovanie a natacanie videa. Cisto pre umelecke ucely (zatial nekomercne). Mal by som zaujem vytvorit film, ktory by zachytil mesto (zivot v nom, pamiatky - iba z exterieru). Tento film by som nasledne chcel zerejnit na znamom videoportaly a na svojom blogu. Viackrat som cital vasu odpoved na podobnu otazku, kde hovorite o zakonnych licenciach. Mohli by ste ale prosim Vas specifikovat co mozem rozumiet pod osobnými a osobnostnými právami okoloiducich, ktori by sa na zábere náhodne vyskytli? Kedy má niekto (okoloiduci, pripadne prislusnik policie) pravo poziadat ma aby som s touto cinnostou prestal, pripadne vyhotovene zaznamy vymazal? Videozaznamy by som vyhotovoval iba na miestach, ktore su bezne dostupne (ulice, namesite, pesia zona). A este posledna otazka: Mozu sa na mojich zaberoch objavit automobily s viditelnou SPZ? Dakujem Prajem prijemny den. Martin
Martin, 11. apríl 2015 - 11:01
Dobrý den pan advokát
Dobrý den pan advokát potreboval by som radu v obci inštalovali dopravné zrkadlo a vydno v nom celi moj pozemok dvor a zahradu všetko vidno možem sa neak brániť za odpoved vopred dakuje
Karol, 8. apríl 2015 - 14:14
Dobry den. Tak ako viacerí na
Dobry den. Tak ako viacerí na tejto stránke, aj ja mám suseda, ktorý bez ohľadu nato, že mu nerobím zle, má snahu hasiť čo ho nepáli. Vedľa pozemku mám les, z ktorého sa každoročne šíria náletové dreviny a mám problém to udržať za plotom. Tento rok som urobil radikálnejší zásah a vypílil som aj nejeké dva tri stromy, ktoré presiahli povolenú mieru. Pozemok mi nepatrí a nie je to les podľa katastra - pred pár rokmi to bol sad. Drevo som si nevzal. Samozrejme, aj v tomto prípade bol sused v pohotovosti so svojim fotoaparátom. Predpokladám, že sa proti mne niečo objaví na nejkom príslušnom úrade. Moja otázka je či je možné aby správny orgán akceptoval takúto fotografiu ako dôkaz a tiež, pokiaľ sa tam takáto fotografia objaví, či môžem súdnou cestou vyhotovenie takejto fotografie napadnúť, prípadne aj žiadať odškodnenie. Ďakujem
Anonymný užívateľ, 2. apríl 2015 - 23:17
Odpoveď na otázku Anonymného užívateľa zo dňa 14. marca 2015: Dobrý deň, zákon ustanovuje, že súhlas na vyhotovenie fotografie nie je potrebný v prípadoch, keď ide o tzv. zákonné licencie: 1.) ak sa fotografie použijú na úradné účely na základe zákona (napr. v trestnom konaní na identifikáciu osoby) 2.) na vedecké, umelecké účely, pre tlačové, rozhlasové a televízne spravodajstvo Ale aj pri takomto vyhotovení a použití fotografií zdôrazňujem, že nesmie byť v rozpore s oprávnenými záujmami fyzickej osoby. Fotenie na námestí ešte nemusí mať automaticky za následok porušenie zákona a súkromia iných osôb. Treba si dávať pozor na to, aby takéto natáčanie nebolo v rozpore so záujmami osôb, ktoré v tom čase prechádzajú na námestí, a to hlavne aby neboli porušené ich osobné a osobnostné práva. ------------------------------------------------------------ Odpoveď na otázku Anonymného užívateľa zo dňa 15. marca 2015: Dobrý deň, priestory prístupné verejnosti je možné monitorovať len na účely verejného poriadku a bezpečnosti, odhaľovania kriminality alebo odhaľovania narúšania bezpečnosti štátu. Tento verejný priestor však musí byť označený ako monitorovaný. Takéto snímanie v meste by sa malo plne riadiť zákonom č. 122/2013 Z. z. o ochrane osobných údajov a o zmene a doplnení niektorých zákonov. Prevádzkovatelia (napr. právnické a fyzické osoby, mestské polície, organizácie, spoločenstvá vlastníkov bytov a ďalší), ktorí prevádzkujú bezpečnostné kamerové systémy a databázy s osobnými údajmi spracúvanými v informačných systémoch musia adekvátnym spôsobom zabezpečiť ich ochranu. Ich povinnosťou je mať vypracovaný bezpečnostný projekt na ochranu osobných údajov (alebo tzv. bezpečnostnú smernicu) v ktorom sa opisuje spôsob ochrany osobných údajov pred ich zneužitím. Prevádzkovateľ kamerových systémov je povinný splniť registračnú povinnosť na Úrade na ochranu osobných údajov SR, pokiaľ nepodlieha niektorej z výnimiek uvedených v zákone o ochrane osobných údajov. V opačnom prípade má povinnosť viesť o takomto systéme evidenciu. Vzhľadom na túto skutočnosť mestská polícia využíva kamerový systém na dohľad nad verejným poriadkom a s cieľom predchádzať spáchaniu trestných činov alebo priestupkov. Ďalej Občiansky zákonník vo svojom § 12 ustanovuje, že písomnosti osobnej povahy, podobizne, obrazové snímky a obrazové a zvukové záznamy týkajúce sa fyzickej osoby alebo jej prejavov osobnej povahy sa smú vyhotoviť alebo použiť len s jej privolením. Privolenie nie je potrebné, ak sa vyhotovia alebo použijú písomnosti osobnej povahy, podobizne, obrazové snímky, zvukové alebo obrazové a zvukové záznamy na úradné účely na základe zákona. Podobizne, obrazové snímky a obrazové a zvukové záznamy sa môžu bez privolenia fyzickej osoby vyhotoviť alebo použiť primeraným spôsobom tiež na vedecké a umelecké účely a pre tlačové, filmové, rozhlasové a televízne spravodajstvo. Ani také použitie však nesmie byť v rozpore s oprávnenými záujmami fyzickej osoby.
mgr.robert.banos, 30. marec 2015 - 18:44
Dobrý deň.Má právo Mestská
Dobrý deň.Má právo Mestská polícia monitorovať kamerovým systémom budovu, ktorá je mojim súkromným majetkom?Ďakujem za odpoveď.
Anonymný užívateľ, 15. marec 2015 - 15:38
Dobrý deň, chcel by som sa Vás spýtať jednu otázku. Môžem si bez obmedzenia na ulici, námestí kamerovať osoby, autá, veci, budovy? Musím mať na to nejaký dôvod, napríklad dôkazy k trestnej činnosti? Ďakujem pekne.
Anonymný užívateľ, 14. marec 2015 - 10:30
Odpoveď na otázku Anonymného užívateľa zo dňa 26. februára 2015: Dobrý deň, v uvedenom prípade sa Vaša priateľka môže domáhať na súde ochrany osobnosti. Podľa § 11 a nasl. Občianskeho zákonníka má fyzická osoba (FO) právo na ochranu svojej osobnosti, najmä života a zdravia, občianskej cti a ľudskej dôstojnosti, ako aj súkromia, svojho mena a prejavov osobnej povahy. Písomnosti osobnej povahy, podobizne, obrazové snímky a obrazové a zvukové záznamy týkajúce sa FO alebo jej prejavov osobnej povahy sa smú vyhotoviť alebo použiť len s jej privolením. Privolenie nie je potrebné, ak sa vyhotovia alebo použijú písomnosti osobnej povahy, podobizne, obrazové snímky, zvukové alebo obrazové a zvukové záznamy na úradné účely na základe zákona. Podobizne, obrazové snímky a obrazové a zvukové záznamy sa môžu bez privolenia FO vyhotoviť alebo použiť primeraným spôsobom tiež na vedecké a umelecké účely a pre tlačové, filmové, rozhlasové a televízne spravodajstvo. Ani také použitie však nesmie byť v rozpore s oprávnenými záujmami FO. FO má právo najmä sa domáhať: - aby sa upustilo od neoprávnených zásahov do práva na ochranu jej osobnosti, - aby sa odstránili následky týchto zásahov a - aby jej bolo dané primerané zadosťučinenie. Pokiaľ by sa nezdalo postačujúce primerané zadosťučinenie najmä preto, že bola v značnej miere znížená dôstojnosť FO alebo jej vážnosť v spoločnosti, má FO tiež právo na náhradu nemajetkovej ujmy v peniazoch. Výšku náhrady určí súd s prihliadnutím na závažnosť vzniknutej ujmy a na okolnosti, za ktorých k porušeniu práva došlo.
mgr.robert.banos, 3. marec 2015 - 10:22
Zdravim moju priatelku uz
Zdravim moju priatelku uz dlhsi cas otravuje jeden pan chodi za nou do prace s tym ze je fotograf a chce si ju nafotit.Ona ho 3 krat odmietla no teraz prisiel znova uz s fotkami na ktorej je ona.Nafotil si ju tak ze ona o tom nevedela.Bez jej suhlasu a dal ich vyvolat.Da sa sudnou cestou vymahat penazna nahrada skody?
Anonymný užívateľ, 26. február 2015 - 16:46
Odpoveď na otázku Anonymného užívateľa zo dňa 16. februára 2015: Dobrý deň, zverejnenie Vašich údajov, akými sú meno, priezvisko a bydlisko, bez Vášho súhlasu môže byť zásahom do Vašich práv, ale zákon poskytuje ochranu iba proti neoprávneným zásahom, ktoré sú spôsobilé privodiť ujmu na Vašej osobnosti. Takéto použitie na zverejnenie musí byť primerané – rozsah a spôsob použitia nesmie byť v rozpore s oprávnenými záujmami občana. Všetky tieto aspekty je potrebné brať do úvahy pri posúdení, či je Vami neodsúhlasené zverejnenie spomínaných údajov v rozpore so zákonom a či je spôsobilé privodiť Vám ujmu. Máte možnosť spomínanej osobe poslať výzvu, aby od týchto zásahov upustila, a odstránila následky takéhoto zásahu.
mgr.robert.banos, 25. február 2015 - 0:11
Dobrý deň, chcem sa Vás
Dobrý deň, chcem sa Vás opýtať, či má právo niekto zverejniť na internete moje plné meno a plnú adresu trvalého bydliska (na ktorej sa zdržiavam) ak som k tomu nikomu nedal svoj písomný súhlas a ani nesúhlasím so zverejnením. Ako je takéto konanie ošetrené v zákone na ochranu osobných údajov? Vopred Vám ďakujem za odpoveď.
Anonymný užívateľ, 16. február 2015 - 9:53
Odpoveď Vladimírovi: Dobrý
Odpoveď Vladimírovi: Dobrý deň, keď videá sú natočené z verejného priestranstva v obci, ak neide o súkromný pozemok železničnej spoločnosti, nie je v súkromnom vlastníctve dopravcu, môžete ich natočiť, ak sa nedá identifikovať rušňovodič, ani osádka. Na zverejnenie nie je potrebný súhlas, ak ich použijete na umelecké, vedecké účely, tlačové, rozhlasové, televízne spravodajstvo, ale i takéto vyhotovenie a použitie nesmie byť v rozpore so záujmami železničnej spoločnosti, dopravcu, preto by bolo vhodné si zabezpečiť povolenie súkromného dopravcu, alebo aspoň jeho súhlas so zverejnením nahrávok, filmov, fotiek atď.
mgr.robert.banos, 24. november 2014 - 19:19
Dobrý deň, chcel by som sa Vás opýtať na jednu vec - mojím hobby je filmovanie vlakov u nás, obvykle filmujem len vlaky štátnych dopravcov. Ako je to však s filmovaním vlaku súkromného dopravcu? Môžem takýto vlak natočiť a následne video zverejniť na známom celosvetovom videoportáli bez súhlasu daného dopravcu (príp. pridať odkaz na toto video na našich najznámejších stránkach fanušíkov železnice), v prípade že vlak prechádza po bežnej štátnej koľaji, ide o bežný pravidelný vlak, točený je z dostatočnej vzdialenosti, takže nie je možné identifikovať tvár rušňovodiča ani osádky kabíny, a video je točené z verejného priestranstva v obci alebo v meste? Za odpoveď vopred ďakujem
Vladimír, 20. november 2014 - 21:39
Odpoveď pre Martinu Dobrý
Odpoveď pre Martinu Dobrý deň, takisto Vám odporúčam, ako aj vo vyššie uvedenom prípade, že ak nesúhlasíte s použitím týchto fotiek na volebné kampane, treba ich písomne upozorniť, a uviesť v upozornení svoj nesúhlas a vyzvať ich na odstránenie následkov takéhoto použitia.
mgr.robert.banos, 11. november 2014 - 0:15
Odpoveď na otázku Anonymného užívateľa zo dňa 5. novembra 2014: Dobrý deň, v zmysle platnej právnej úpravy nikto Vášho maloletého syna nemôže fotiť bez Vášho (jeho) vedomia a súhlasu, ktorý nemusí byť len písomný, postačuje aj ústny súhlas, dokonca v niektorých prípadoch aj konkludentný, teda nevýslovný súhlas, napr. tak že strpíte fotografovanie. Súhlas na vyhotovenie fotografie nie je potrebný, ide o tzv. zákonné licencie, ak sa fotografie použijú na úradné účely na základe zákona (napr. v trestnom konaní na identifikáciu osoby), na vedecké, umelecké účely, pre tlačové, rozhlasové a televízne spravodajstvo. Ani takéto použitie nesmie byť v rozpore s oprávnenými záujmami fyzickej osoby. Vzhľadom na opísanú situáciu, že nesúhlasíte, aby fotka Vášho syna bola uvedená na predvolebnom letáku, treba ich písomne upozorniť (doručenou písomnou výzvou), aby odstránili následky takéhoto zásahu, aby už vzniknuté fotky boli, zničené. Ďalej na konci písomnej výzvy môžete uviesť aj to, že ak nevyhovujú Vašej požiadavke, tak sa obrátite na súd.
mgr.robert.banos, 7. november 2014 - 14:09
Ešte doplním, že na fotke sú
Ešte doplním, že na fotke sú deti.
Martina, 5. november 2014 - 19:54
Zdravím, mám podobnú otázkku
Zdravím, mám podobnú otázkku ako anonym predo mnou - na agitačnom letáku nadchádzajúcich volieb do obecného zastupiteľstva pán starosta použil fotku z MŠ, ktorej je zriaďovateľom. Zverejnenie fotky na stránke OÚ mi neprekáža, avšak nesúhlasím s použitím fotky na agitačnom letáku. Ako môžem postupovať? Ďakujem
Martina, 5. november 2014 - 19:53
Dobry den, rad by som sa
Dobry den, rad by som sa informoval o moznostiach obrany proti - podla mojho nazoru - zasahu do prava na ochranu osobnosti. Na predvolebnom letaku konkretneho kandidata sa objavila fotografia viacerych deti zo spolocneho vystupenia, na ktorom sa nachadza aj moj 5-rocny syn. Na zverejnenie som vsak suhlas nedal a vzhladom k tomu, o ktoreho kandidata ide, ani by som ho neudelil. Odhliadnuc od toho by som sa vsak rad informoval, ci existuju nejake pravne kroky, ako su zaslanie ziadosti o stiahnutie letakov z obehu (co si osobne neviem predstavit, kedze uz boli podla mna v objeme niekolko desat tisic distribuovane po domacnostiach), prip. nahradu skody. Druha otazka je, ci ma autor takejto fotografie (mne neznamy) pravo pouzit fotografiu bez suhlasu dotycneho alebo jeho zakonneho zastupcu, ak islo o verejne vystupenie. Dakujem.
Anonymný užívateľ, 5. november 2014 - 15:31
Odpoveď pre Anonymného užívateľa zo dňa 11. septembra 2014 Dobrý deň, ja by som Vám navrhol vyzvať dotyčnú osobu, že v prípade ak neprestane so svojim správaním, a neodstráni narážky zo sociálnej siete, ak je to možné, budete sa môcť obrátiť na príslušný okresný úrad, ktorý prejednáva priestupky proti občianskemu spolunažívaniu. Ak Vaše kroky nebudú postačujúce, je možné riešenie aj podanie občianskoprávnej žaloby na ochranu Vašej osobnosti podľa § 11 a nasl. Občianskeho zákonníka. Prostredníctvom tejto žaloby by ste sa mohli domáhať, aby sa upustilo od neoprávnených zásahov do práva na ochranu Vašej osobnosti, aby sa odstránili následky týchto zásahov, primeraného zadosťučinenia a v prípade intenzívneho porušenia Vašich práv aj náhrady nemajetkovej ujmy v peniazoch. Odpoveď pre Andreu: Dobrý deň, ak sa opätovne dopustí takéhoto konania, treba ho najprv slušne vyzvať, aby sa to neopakovalo, lebo v opačnom prípade budete môcť obrátiť sa na príslušný okresný úrad, ktorý mu môže uložiť za takéto vulgárne a nevhodné správanie sa pokutu za priestupok proti občianskemu spolunažívaniu. Ak ani tieto riešenia nebudú postačujúce, môžete sa domáhať ochrany pred neoprávnenými zásahmi do Vašich osobnostných práv prostredníctvom občianskoprávnej žaloby, podanej na príslušnom okresnom súde.
mgr.robert.banos, 18. september 2014 - 20:26
Dobrý deň, chcela by som sa spýtať pri prechádzaní môjho suseda okolo mňa ma opľul na plece a začal mi vulgárne nadávať, huckal na mňa svojho psa aby ma pohryzol. Môžem si toto kamerovať a použiť to video ako dôkazný materiál na polícií? Ďakujem
Andrea, 16. september 2014 - 2:11
Dobry den chcel by som
Dobry den chcel by som sa opytat ako je to stym ak niekto napise moje meno a adresu na socialnu siet a ma znacne neprijemne narazky na moju osobu.... dakujem
Anonymný užívateľ, 11. september 2014 - 22:28
Odpoveď na otázku Anonymného užívateľa zo dňa 11. augusta 2014: Dobrý deň, v zmysle ustanovení § 11 až 16 Občianskeho zákonníka má každá fyzická osoba právo na ochranu svojej osobnosti, najmä života a zdravia, občianskej cti a ľudskej dôstojnosti, súkromia, ochranu mena a prejavov osobnej povahy. Zobrazenie inej fyzickej osoby bez jeho privolenia je teda zásahom do jej práva na ochranu osobnosti. Typickým príkladom zásahu do tohto práva je napr. fotografovanie na ulici bez súhlasu fotografovaného. To znamená, že nikto Vás nemôže fotiť bez Vášho vedomia a súhlasu, preto máte právo vyzvať uvedenú inštitúciu, aby letáky s Vašou podobizňou stihla z obehu, nakoľko ste na to súhlas nedávala.
mgr.robert.banos, 14. august 2014 - 0:54

References: § 12
 § 11
 súd 
 § 57
 § 57
 § 11
 § 11
 súd 
 § 11
 § 5
 § 12
 § 11
 súd 
 § 11
 § 11